Jegyzőkönyv

mely készült 2019. március 4-én 10:00 órai kezdettel, saját székhelyén, a Budaörsi Örmény Nemzetiségi Önkormányzat testületi ülésén, helyszín: Budaörs, Víg u. 55.

Jelen vannak: Fancsali G. János elnök, Bokor Sándorné, valamint dr. Sándor Anett a Budaörsi Polgármesteri Hivatal Jegyzői Irodája részéről.

Távol van: Fancsali Bence János

Elnök: Megállapítja, hogy a testület 3 tagjából 2 fő jelen van, így az ülés határozatképes. A meghívó szerinti napirendi pontokhoz egy további: a Budaörsi Örmény Nemzetiségi Önkormányzat 2018. évi költségvetésének módosítása c. előterjesztést szeretné felvételre javasolni, melyet az 1. napirendi pont után tárgyalnak meg.

A testület egyhangúlag, **2 igen** szavazattal úgy dönt, hogy elfogadja az elnök javaslatát és napirendre veszi az előterjesztést.

Az elnök felteszi szavazásra a módosított napirendet, melyet a testület egyhangúlag, **2 igen** szavazattal elfogadott és az alábbi határozatot hozta:

**12/2019. (III. 04.) BÖNÖ sz. határozat**

**Napirend**

1. Budaörsi Örmény Nemzetiségi Önkormányzat 2019. évi költségvetése
2. Budaörsi Örmény Nemzetiségi Önkormányzat 2018. évi költségvetésének módosítása
3. A 2019. évi zenei műsorok számára szükséges átiratok elkészítése
4. A 2018. végén tartott hangversenyek és azok folytatásának dokumentálása
5. A Magyarörmény Könyvtár következő kötetének tördelési és nyomdai kiadása
6. Kánya Zsuzsanna árajánlatának elfogadása

**1. napirendi pont: Budaörsi Örmény Nemzetiségi Önkormányzat 2019. évi költségvetése**

Elnök: ismertette az előterjesztést.

A testület egyhangúlag, **2 igen** szavazattal úgy döntött, hogy elfogadja az előterjesztés szerinti határozati javaslatot és alábbi határozatot hozta:

**13/2019. (III. 04.) BÖNÖ sz. határozat**

**Budaörsi Örmény Nemzetiségi Önkormányzat 2019. évi költségvetése**

1. A Budaörsi Örmény Nemzetiségi Önkormányzat Képviselő-testülete az Önkormányzat 2019. évi költségvetését az 1. – 3. sz. mellékletekben foglalt tartalommal fogadja el.
2. A Képviselő-testület − figyelemmel az államháztartásról szóló 2011. évi CXCV. törvény (a továbbiakban: Áht.) 23. § (2) bekezdés c) pontjában foglalt előírásaira a Budaörsi Örmény Nemzetiségi Önkormányzat 2019. évi költségvetésének

|  |  |  |
| --- | --- | --- |
| költségvetési bevételét | 520 | ezer Ft-ban |
| költségvetési kiadását | 888 | ezer Ft-ban |
| költségvetési egyenlegét | * 368
 | ezer Ft-ban |
| állapítja meg, ezen belül |  |  |
|  |  |  |
| működési költségvetés bevételét | 520 | ezer Ft-ban |
| működési költségvetési kiadását | 888 | ezer Ft-ban |
| működési költségvetési egyenlegét | * 368
 | ezer Ft-ban |
|  |  |  |
| felhalmozási költségvetési bevételét | 0 | ezer Ft-ban |
| felhalmozási költségvetési kiadását | 0 | ezer Ft-ban |
| felhalmozási költségvetési egyenlegét  | 0 | ezer Ft-ban |
| állapítja meg. |  |  |

1. A 2. bekezdésben megállapított 368 ezer Ft összegű költségvetési hiányt belső finanszírozással, az előző év költségvetési maradványának bevonásával fedez az Önkormányzat.
2. A Budaörsi Örmény Nemzetiségi Önkormányzat Képviselő-testülete az Áht. 34.§. (2) bekezdése, valamint az az államháztartás végrehajtásáról szóló 368/2011 (XII.31.) Kormányrendelet 43/A §. (2) bekezdése alapján felhatalmazza az Elnököt a bevételek és kiadások módosítására, valamint a kiemelt előirányzatok közötti átcsoportosításra.
3. A Képviselő-testület - az első negyedév kivételével – negyedévenként, de legkésőbb a költségvetési beszámoló elkészítésének határidejéig, december 31-i hatállyal módosítja a költségvetési határozatát.
4. A bevételek beszedésekor, a kiadások teljesítésekor lehetőség szerint készpénzkímélő fizetési módokat kell alkalmazni.

Készpénz felvétele, illetve készpénzes kifizetés a házipénztárból kizárólag a  a készlet – és kis értékű tárgyi eszköz beszerzésekre, a kiküldetési, a 100 e Ft-ot el nem érő reprezentációs kiadásokra, továbbá az egyes kisösszegű szolgáltatási kiadások készpénzben történő teljesítésére engedélyezhető.

Határidő: azonnal

Felelős: elnök

Végrehajtást végzi: Pénzügyi Iroda

**2. napirendi pont: Budaörsi Örmény Nemzetiségi Önkormányzat 2018. évi költségvetésének módosítása**

Elnök: ismertette az előterjesztést.

A testület egyhangúlag, **2 igen** szavazattal úgy döntött, hogy elfogadja az előterjesztés szerinti határozati javaslatot és alábbi határozatot hozta:

**14/2019. (III. 04.) BÖNÖ sz. határozat**

**Budaörsi Örmény Nemzetiségi Önkormányzat 2018. évi költségvetésének módosítása**

Budaörsi Örmény Nemzetiségi Önkormányzat a 2018. évi költségvetésének módosítását az előterjesztés 1. sz. mellékletben foglalt tartalommal **2 997 e Ft főösszeggel** fogadja el.

Határidő: azonnal

Felelős: elnök

Végrehajtást végzi: Pénzügyi Iroda

**3. napirendi pont: A 2019. évi zenei műsorok számára szükséges átiratok elkészítése**

Elnök: ismertette az előterjesztést.

A testület egyhangúlag, **2 igen** szavazattal úgy döntött, hogy elfogadja az előterjesztés szerinti határozati javaslatot és alábbi határozatot hozta:

**15/2019. (III. 04.) BÖNÖ sz. határozat**

**A 2019. évi zenei műsorok számára szükséges átiratok elkészítése**

A Budaörsi Örmény Nemzetiségi Önkormányzat képviselő-testülete úgy dönt, hogy a 2019. évi előadások előkészítését megkezdi, továbbá a műsoraiba kerülő művek átírásához, digitalizálásához, hangszereléséhez szükséges munkálataira 95.000 Ft-ot biztosít a 2019. évi állami működési támogatás terhére.

**4. napirendi pont: A 2018. végén tartott hangversenyek és azok folytatásának dokumentálása**

Elnök: ismertette az előterjesztést.

A testület egyhangúlag, **2 igen** szavazattal úgy döntött, hogy elfogadja az előterjesztés szerinti határozati javaslatot és alábbi határozatot hozta:

**16/2019. (III. 04.) BÖNÖ sz. határozat**

**A 2018. végén tartott hangversenyek és azok folytatásának dokumentálása**

A Budaörsi Örmény Nemzetiségi Önkormányzat képviselő-testülete úgy dönt, hogy

1. megbízza Szipál Péter fotógráfust a zenei együttesek fényképeinek elkészítésével, melynek költségét, 40.000 Ft-ot a 2018. évi állami feladatalapú támogatásból biztosítja,

2. továbbá a fotózás idejére korabeli öltözetet kölcsönöz, melynek kölcsönzési díját, 60.000 Ft-ot a 2018. évi állami feladatalapú támogatásból biztosítja.

**5. napirendi pont: A Magyarörmény Könyvtár következő kötetének tördelési és nyomdai kiadása**

Elnök: ismertette az előterjesztést.

A testület egyhangúlag, **2 igen** szavazattal úgy döntött, hogy elfogadja az előterjesztés szerinti határozati javaslatot és alábbi határozatot hozta:

**17/2019. (III. 04.) BÖNÖ sz. határozat**

**A Magyarörmény Könyvtár következő kötetének tördelési és nyomdai kiadása**

A Budaörsi Örmény Nemzetiségi Önkormányzat képviselő-testülete jóváhagyólag tudomásul veszi, hogy a Magyar-Örmény Könyvtár-sorozat következő kötetének kiadásával kapcsolatos előkészületek folyamatban vannak. A tördelési és nyomdai munkálatainak költségeit, 50.000 Ft-ot a 2019. évi állami működési támogatás terhére biztosítja.

**6. napirendi pont: Kánya Zsuzsanna árajánlatának elfogadása**

Elnök: ismertette az előterjesztést.

A testület egyhangúlag, **2 igen** szavazattal úgy döntött, hogy elfogadja az előterjesztés szerinti határozati javaslatot és alábbi határozatot hozta.

**18/2019. (III. 04.) BÖNÖ sz. határozat**

**Kánya Zsuzsanna árajánlatának elfogadása**

A Budaörsi Örmény Nemzetiségi Önkormányzat képviselő-testülete elfogadja Kánya Zsuzsanna előadóművész 2019. évre vonatkozóan árajánlatát, mely szerint a részvételt, a próbákkal együtt bruttó 42.000 Ft megbízási díj ellenében vállalja, alkalmanként.

A megbízási díj fedezetéről az adott esemény költségeiről szóló döntésben rendelkezünk.

Elnök: Miután a napirendi pontokat megtárgyalták, az ülést 10:40 bezárja megköszönve a jelenlétet.

 Bokor Sándorné Fancsali G. János

 jegyzőkönyv-hitelesítő elnök